Document ID: /roh_data/filtered/fineweb-2-filterrobots_roh.jsonl.gz/17918

Nus vegnin segir era a porscher tut il pussaivel per pudair realisar quest project ed era mussar al pievel ch’el haja cun raschun acceptà il credit.
20'000 pernottaziuns e 25 plazzas
Il proxim pass è d’elavurar in preproject per il lai Salischinas. Previs èsi da realisar in lai da far bogn e da pestgar ed era ina tratga da peschs industriala. La finamira è surtut da promover il turissem da stad. Il lai Salischinas duai generar 20’000 pernottaziuns ad onn e crear 25 plazs da lavur. L’infrastructura dal manaschi custa 4,6 milliuns ed il lai 10 milliuns francs (tenor ina calculaziun approximativa).
Rino Caduff ed Andreas Bärtsch dal biro Quant SA da Flem han preschentà il project.
960'000 francs per sanar il mir dal santeri
Plinavant ha la radunanza communala approvà in credit brut da 960’000 francs per sanar il mir dal santeri da Sumvitg, in credit brut da 145’000 francs per la chanalisaziun e serenera a Pardomat Dado, la revisiun parziala dal plan general d’avertura da Rabius /Marias e da Laus.
RR novitads 06:00